‘સન્ડે એક્સપ્રેસ’ના પ્રતિનિધિએ ક્યૂ-બ્રાન્ચનો સંપર્ક કરતાં ત્યાંથી જણાવાયું કે જપ્ત કરેલી ચીજોનો કદી નાશ કરવામાં આવતો નથી, પણ એ શક્યતા ખરી કે હવે એ પુસ્તકો સારી સ્થિતિમાં ન રહ્યાં હોય. આટલાં વર્ષો પછી તે વાંચવાલાયક ન રહ્યાં હોય એવી પૂરેપૂરી સંભાવના છે. પુસ્તક વિષે નેદુમારન કહે છે, ‘મેં કંઈ હિંસા ભડકાવવા માટે આ પુસ્તક નહોતું લખ્યું. એમાં એલ.ટી.ટી.ઈ.નો ઈતિહાસ આલેખાયેલો છે. હું ગાંધીવાદી છું.’